kralj Đorđe i kraljica Elizabeta
**Kralj Đorđe II Grčki** (od Gliksburga) (19. jul 1890 — 1. april 1947) je bio kralj Grčke od 1922. do 1924. i od 1935. do 1947. godine.

Biografija
----------

Bio je stariji sin Konstantina I, kralja Grčke. Kao 18-godišnjak, pohađao je obuku u pruskoj gardi, a služio je u vojsci tokom Drugog balkanskog rata. Nakon abdikacije svog oca, Đorđe je bio prinuđen da s njim ode u egzil. Nakon smrti njegovog mlađeg brata, kralja Aleksandra I 1920. godine, on i otac vratili su se u Grčku.

Nakon poraza Grčke u ratu s Turskom 1922. godine, Konstantin I je abdikovao 27. septembra, a nasledio ga je Đorđe. Nakon neuspešnog rojalističkog puča u oktobru 1923. godine, Revolucionarni komitet mu je predložio da on i njegova porodica napuste zemlju, dok sene odluči o budućoj vladi. Đorđe je 19. decembra 1923. godine otišao u egzil u Rumuniju, zemlju svoje supruge. Dana 25. marta 1924, bila je proglašena Druga grčka republika. Đorđe se 1932. godine preselio u Ujedinjeno Kraljevstvo.

Vlast tokom Druge republike bila je izrazito nestabilna, zbog čega je general Kondulis izvršio puč u oktobru 1935. godine i organizovao plebiscit na kojem se većina od 98 % glasača izjasnila za povratak monarhije. Đorđe, koji je tada prebivao u Londonu, vratio se u Grčku 25. novembra. Godine 1936, Đorđe je dao podršku generalu Joanisu Metaksasu u usponu na vlast, što je dovelo do zabrane političkih stranaka, ukidanja ustava, raspuštanaj parlamenta, odnosno uspostave diktature.

Nakon nemačkog napada na Grčku 6. aprila 1941. godine, grčka vojska je bila poražena. Kralj i porodica preselili su na Krit 23. aprila i naposletku pobegli u Egipat. Tokom rata, i dalje je zvanično bio smatran za međunarodno priznatog vladara Grčke.

Dana 1. septembra 1946. godine, bio je održan referendum na kojem se 69 % glasača izjasnilo za kraljev povratak.

Đorđe II umro je od arteroskleroze 1. aprila 1947. godine u kraljevskoj palati u Atini. Nasledio ga je mlađi brat Pavle.

Porodica
--------

Kralj Đorđe je bio oženjen rumunskom princezom Elizabetom. Nisu imali dece. Razveli su se 6. jula 1935. godine.

### Roditelji

| ime | slika | datum rođenja | datum smrti |
| --- | --- | --- | --- |
| Kralj Konstantin I |  | 2. avgust 1868. | 11. januar 1923. |
| Kraljica Sofija |  | 14. jun 1870. | 13. januar 1932. |
|

### Supružnik

| ime | slika | datum rođenja | datum smrti |
| --- | --- | --- | --- |
| Kraljica Elizabeta |  | 12. oktobar 1894. | 14. novembar/15. novembar 1956. |
|

Vidi još
--------

* Kraljevina Grčka
* Grčka kraljevska porodica

Literatura
----------

* John Van der Kiste (1994). *Kings of the Hellenes*. Stroud, Gloucestershire: Alan Sutton Publishing. str. 144. ISBN 0-7509-0525-5.

Spoljašnje veze
---------------

***Jorgos II od Grčke*** na Wikimedijinoj ostavi

|  |  |  |
| --- | --- | --- |
| Prethodnik:**Konstantin I** | **Grčki kraljevi  1922 — 1924.** | Nasljednik:**Druga republika** |

|  |  |  |
| --- | --- | --- |
| Prethodnik:**Druga republika** | **Grčki kraljevi  1935 — 1947.** | Nasljednik:**Pavle** |

| * p
* r
* u
Kraljevi Grčke |
| --- |
| Dinastija Wittelsbach (1832–1862) | 
* Oton I (1832–1862)

 |  |
| Dinastija Schleswig-Holstein-Sonderburg-Glücksburg (1863–1924) | 
* Jorgos I (1863–1913)
* Konstantinos I (1913–1917)
* Aleksandros (1917–1920)
* Konstantinos I (1920–1922)
* Jorgos II (1922–1924)

 |
| Dinastija Glücksburg (1935–1973) | 
* Jorgos II (1935–1947)
* Pavlos (1947–1964)
* Konstantinos II (1964–1973)

 |